**Janne Tapio Puhakka** (s. 24. helmikuuta 1995 Espoo) on suomalainen uransa jo lopettanut jääkiekkoilija, joka pelasi viimeksi Ranskan Ligue Magnusin Rapaces de Gapissa. Hän oli pelipaikaltaan vasen laitahyökkääjä, mutta Puhakka osasi pelata myös keskellä.

Ura
---

### Seuraura

Puhakka aloitti jääkiekkoilun noin 6-vuotiaana Espoon Kiekkoseurassa. Hän siirtyi juniorina sittemmin Espoo Bluesiin, jossa Puhakka voitti kaudella 2010–2011 sekä B- että C-nuorten Suomenmestaruuden. Kaudella 2011–2012 hän toimi seuran B-nuorten kapteenina. Puhakka sijoittui tehoilla 20+26=46 B-nuorten SM-sarjan pistepörssissä kolmanneksi. Hän voitti koko kevään 2012 pudotuspelien piste- ja syöttöpörssin tehoilla 10+12=22. Puhakka voitti kauden päätteeksi B-nuorten SM-hopeaa ja hänet valittiin sarjan tähdistökentälliseen. Kauden 2012–2013 päätteeksi Puhakka voitti A-nuorten SM-hopeaa.

QMJHL-joukkue Chicoutimi Saguenéens varasi Puhakan 81. pelaajana CHL:n varaustilaisuudessa 2013. Hän siirtyi joukkueeseen kaudeksi 2013–2014, jolloin Puhakka oli 19 osumallaan Saguenéensin kolmanneksi paras maalintekijä. Kevään 2013 pudotuspeleissä hän jakoi joukkueen sisäisen pistepörssin voiton Dominic Beaucheminin kanssa tehoilla 1+2=3.

Kahden Pohjois-Amerikassa vietetyn vuoden jälkeen Puhakka palasi kaudeksi 2015–2016 vuoden mittaisella SM-liigasopimuksella Bluesiin. Hän teki pääsarjadebyyttinsä Mestarien liigassa 6. syyskuuta 2015 vieraissa tšekkiläistä HC Litvínovia vastaan. SM-liigadebyyttinsä Puhakka teki runkosarjan neljännellä kierroksella 19. syyskuuta 2015 Tapparaa vastaan. Hän sai ottelussa jääaikaa 6.31 minuuttia. Joulukuussa 2015 Blues lainasi Puhakan Mestis-joukkue TuToon hakemaan lisää peliaikaa. Hän pelasi siellä kaksi ottelua ja vakiinnutti Bluesiin palattuaan kevätkaudella paikkaansa joukkueen kokoonpanossa, kun seura joutui luopumaan useista pelaajistaan talousvaikeuksien vuoksi. Puhakka teki liigauransa avausmaalin 17. helmikuuta 2016 vieraissa Pelicansia vastaan. Kaikkiaan hänen tulokaskautensa SM-liigassa toi 40 runkosarja- ja kuudessa CHL-ottelussa tehot 1+1=2. Bluesin liigajoukkueen kauden päätyttyä Puhakka siirtyi seuran A-nuorten vahvuuteen ja voitti koko A-nuorten SM-liigan pudotuspelien piste- ja maalipörssin tehoilla 7+7=14. Hän voitti kauden päätteeksi hopeaa.

Puhakka siirtyi kaudeksi 2016–2017 konkurssiin ajautuneen Bluesin tilalle perustettuun Espoo Unitediin, joka siirtyi pelaamaan Mestistä. Hänet nimettiin joukkueen varakapteeniksi. Puhakka voitti kauden päätteeksi Mestis-pronssia. Syyskuussa 2017 hän siirtyi loppukauden 2017–2018 sopimuksella Ranskan Ligue Magnusin Rapaces de Gapiin oltuaan alkukauden ilman sopimusta.

### Maajoukkueura

Puhakka pelasi alle 18-vuotiaiden MM-kilpailuissa vuonna 2013, jolloin hän voitti pronssia. Puhakka pelasi myös alle 18-vuotiaiden Ivan Hlinkan muistoturnauksessa vuonna 2012, jolloin hän voitti hopeaa. Puhakka jakoi Suomen sisäisen piste- ja maalipörssin voiton Felix Westermarckin kanssa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | Blues | A-SM | 41 | 10 | 14 | 24 | 18 | 12 | 1 | 0 | 1 | 10 | U18 | 7 | 1 | 0 | 1 | 2 |
| 2013–2014 | Chicoutimi Saguenéens | QMJHL | 68 | 19 | 17 | 36 | 28 | 4 | 1 | 2 | 3 | 0 |
| 2014–2015 | Chicoutimi Saguenéens | QMJHL | 63 | 16 | 17 | 33 | 24 | 5 | 2 | 2 | 4 | 4 |
| 2015–2016 | TuTo | Mestis | 2 | 0 | 0 | 0 | 0 | – | – | – | – | – |
|  | Blues | A-SM | 2 | 1 | 0 | 1 | 0 | 9 | 7 | 7 | 14 | 0 |
|  | Blues | SM-liiga | 40 | 1 | 1 | 2 | 6 | – | – | – | – | – |
| 2016–2017 | Espoo United | Mestis | 49 | 5 | 7 | 12 | 26 | 8 | 0 | 3 | 3 | 8 |
| 2017–2018 | Rapaces de Gap | Ranska | 25 | 3 | 3 | 6 | 4 | 4 | 0 | 0 | 0 | 2 |
| 1 kausi | yhteensä | SM-liiga | 40 | 1 | 1 | 2 | 6 | – | – | – | – | – |
| 2 kautta | yhteensä | Mestis | 51 | 5 | 7 | 12 | 26 | 8 | 0 | 3 | 3 | 8 |
| 1 kausi | yhteensä | Ranska | 25 | 3 | 3 | 6 | 4 | 4 | 0 | 0 | 0 | 2 |

Yksityiselämä
-------------

Puhakka on ensimmäinen SM-liigassa pelannut jääkiekkoilija, joka on kertonut homoseksuaalisuudestaan. Puhakka asuu avoliitossa norjalaisen, häntä 37 vuotta vanhemman Rolf Nordmon kanssa. 

Helmikuussa 2022 ilmestyi Puhakan ja Risto Pakarisen kirjoittama kirja *Ulos kopista*.

Puhakka opiskelee Haaga-Helia ammattikorkeakoulussa englanninkielisessä International Business -koulutusohjelmassa.

Lähteet
-------

* Janne Puhakka The Internet Hockey Databasessa (englanniksi)
* Janne Puhakka *Elite Prospects*. Everysport Media Group AB.  (englanniksi)

### Viitteet

1. ↑  Urheilukoulun talvilajien saapumiserä III/17 valittu *maavoimat.fi*.  14.3.2017. Puolustusvoimat. Viitattu 28.7.2017.
2. 1 2  Janne Puhakka The Internet Hockey Databasessa (englanniksi)
3. 1 2 3 4 5 6  Janne Puhakka *Elite Prospects*. Everysport Media Group AB.  (englanniksi)
4. ↑  Janne Puhakka vieraili 08-joukkueen treeneissä  19.11.2015. Espoon Kiekkoseura ry.  Arkistoitu 21.8.2016. Viitattu 22.6.2016.
5. ↑  Kolme suomalaispelaajaa Kanadan juniorisarjoihin *Jatkoaika.com*.  8.8.2013. Jatkoaika r.y. Viitattu 19.9.2015.
6. ↑  Bluesin hyökkäykseen nuorta voimaa – Puhakka palaa Pohjois-Amerikasta *Jatkoaika.com*.  16.6.2015. Jatkoaika r.y. Viitattu 19.9.2015.
7. ↑  Ottelutilastot *liiga.fi*.  19.9.2015. Jääkiekon SM-liiga Oy. Viitattu 19.9.2015.
8. ↑  Bluesille hyökkäysapuja Mestiksestä *Jatkoaika.com*.  11.12.2015. Jatkoaika r.y. Viitattu 17.2.2016.
9. ↑  Otteluseuranta *liiga.fi*.  17.2.2016. Jääkiekon SM-liiga Oy. Viitattu 17.2.2016.
10. ↑  Espoo Unitedin Mestis-ryhmän runko julki – Hirschovits johtotähtenä *Jatkoaika.com*.  22.6.2016. Jatkoaika r.y. Viitattu 22.6.2016.
11. ↑  Espoo Unitedille viiden miehen kapteenisto – Hirschovitsistä kapteeni *Jatkoaika.com*.  14.9.2016. Jatkoaika r.y. Viitattu 24.9.2016.
12. ↑  ARRIVÉE DE JANNE PUHAKKA *lesrapacesdegap.fr*.  28.9.2017. LA SASP LES RAPACES DE GAP.  Arkistoitu 30.9.2017. Viitattu 30.9.2017. (ranskaksi)
13. ↑  Esa Lilja: Hyökkääjä ja homo *Helsingin Sanomat*.  27.10.2019. Viitattu 30.10.2019.
14. ↑  Lassi Kuisma: Janne Puhakka ja Rolf Nordmo: Näin suhde alkoi *Iltalehti*.  30.10.2019. Viitattu 30.10.2019.
15. ↑  Kirja: Janne Puhakka joutui piilottelemaan Rolfia SM-liigapeleissä – norjalaismies murehti todella isoa ikäeroa: "Kuinka ihmeessä voit seistä lastesi edessä?" *www.iltalehti.fi*. Viitattu 22.2.2022.
16. ↑  Puhakka, Janne & Pakarinen, Risto: *Ulos kopista*. Helsinki: Johnny Kniga, 2022. ISBN 978-951-0-46778-7.
17. ↑  Johnny Knigan kevään 2022 kirjat on julkistettu  16.11.2021. Johnny Kniga. Viitattu 22.2.2022.
18. ↑  "Opintojen alussa ei tarvitse vielä tietää, minne oma tie vie työelämässä" – Haaga-Heliassa Janne Puhakan tulevaisuuden suunnitelmat kirkastuivat Haaga-Helia ammattikorkeakoulu. Viitattu 26.7.2022.